Rijeka, 13. kolovoza 2020.g.

**NAJAVA DOGAĐANJA**

**U SUSJEDSTVU DRENOVA EPK *DNEVNI BORAVAK POD ZVIJEZDAMA:***

**DOKUMENTARAC *POLAZIŠTE ZA ČEKANJE***

**U petak, 14. kolovoza u 21 sat, u susjedstvu Drenova, jednom od 27 susjedstava Europske prijestolnice kulture, u Zavičajnom muzeju Drenove** (Drenovski put 138a, Rijeka) **održat će se projekcija dokumentarnog filma *Polazište za čekanje*, redateljice Maše Drndić.** Projekcija se održava u sklopu programa **Dnevni boravak pod zvijezdama** i **Žiroskop**, au suradnji s **Filmaktivom**.

Protagonist filma je **autobusna stanica Žabica**, slijepo crijevo Rijeke, kolodvor koji je premalen za potrebe razvijenog grada, njegovo vječito privremeno rješenje. Lica radnika, putnika i prolaznika vode nas kroz ovaj dnevni boravak grada, maketu funkcionirajućeg kaosa, jednu posve neobičnu zajednicu koja na autentičan način krpa rupe dotrajalog sistema, sizifovski kotrljajući se kroz dan… U filmu se pojavljuju Riječani i gosti Rijeke, putnici namjernici i stalni posjetitelji autobusnog kolodvora, radnici i prolaznici.

**Ulaz je slobodan.**

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42